**Fakdidaktysk praktikum, 2015-2016
Omparter by les 3, 'Hoe leare minsken in taal?'**

**1.** Set in rûntsje om de Fryske wurden:

newspaper merveilleux famke douk

 babbelegûchjes schrijver

 bliid großartig nûn

schreuder horrendous casarse skroarske

 bruikbaar mûs pour

**2.** Foar syn nij hûs wol Frits allegear moaie dingen keapje. Fan al dy dingen wol er twa stiks: in grutten en in lytsen. Frits makket in boadskiplistje. Spitigernôch griemt Frits kofje oer syn list. Dêtroch is net alles mear te lêzen. Kinsto de ûntbrekkende wurden achterhelje?

in grutte ta en in lyts tafelpoatsje
in grutte nûn en in lyts nûntsje

in grutte sokkebak en in. .

in . . noasring en in lyts noasrinkje

in grutte klok en in lyts . .
in grutte kokosnút en in lyts koko. .
in grutte . . en in lyts basketbaltsje

. .grutte harpoen en in lyts . .

in grutte knoeps en in lyts . .

**3.** Wat is der nuver oan de folgjende sinnen?

a. Beukerjuf tsjin lytse Tim: "Hawwe jo yn 'e broek urinearre?"
b. Ferpleechster tsjin âldman yn sikehûs: "Dus do hiest kakky-kakky dien?"

c. Learaar tsjin brêgeklas: "Jimme kinne jimme wurk wol earne efter yn it lokaal ophingje."

d. Learaar tsjin learling: "Wat in fet coole iPhone hasto, dude. Dêr silst wol lekker mei chille kinne, of net dan?"

**Wat is taalbehearsking?**

Kennis:
- fonemen (wol foarm, gjin betsjutting)

- morfemen en wurden (foarm en betsjutting)

- kombinaasjeregels (fonetyk/fonology/morfology/syntaksis)

- sosjale regels (pragmatyk)

Tapassing:

- gebrûk

**Kognitivisme: leare mei it ferstân**

1. "It like har net tûk en wachtsje noch langer."
a. Hoe hyt de opfallende grammatikale konstruksje yn de boppesteande sin?
b. Is dy fan it njonkenskikkende of fan it ûnderskikkende type?

c. Ljochtsje dyn antwurd by b. ta.

2. It twalûd [jI] klinkt yn de wurden 'stiennen' en 'stjitte' presys itselde. Doch skriuwe wy it yn dy twa wurden op ferskillende manieren. Lis út wêrom't dat sa is.

3.
Nynke (4 jier): "Memmy, mei ik dy dropke ek?"
Mem: "Dat dropke."
Nynke: "Ja, dat dropke. Mei ik no dy dropke, mem?"

4.

"As ien it no útleit, begryp ik it wol, mar ik ûnthâld it net mear."

**Behaviorisme: leare troch oefening**

1.
It liket my sa moai
en wês in bytsje aardich,
freonlik en hulpfaardich,
wat liket my dat moai.

It is in grut plezier
en lit foar oare minsken
in pear grutte winsken
yn ferfulling gean.

Dus myn foarstel is
en sjong hiel faak dit ferske,
't is eins gewoan in leske
dat fol IPI's sit.

**Ynteraksjonisme: leare troch te spegeljen**

1. Fynst ek wat nuver oan it ûndersteande petear? Wat dan?
Sikko: "Had je gehoord dat Jaap vader is geworden?"
Durk: "Nee, wat moai foar him. Is it in jonkje of in famke."
Sikko: "Een famke. Ze heet Maartje."

2. Deselde fraach foar it petear hjirûnder:

Beppe: "Woesto ek in bak mei mûskes, jonge?"
Tim: "Wat bedoelt beppe?"
Beppe wiist nei har eigen panne, dy't foar har op 'e tafel stiet.
Tim: "In beskútsje? Ja, lekker, beppe!"
Beppe: "Sil ik him foar dy smarre? Sjoch, hjir hast in beskútsje."
Tim: "Lekker, beppe!"
In pear minuten ferstrike.

Beppe: "Wolst noch in beskútsje?"

**Ynnatisme: taal leare mei in spesjaal breinkronkeltsje**

1. Kensto de folgjende situaasje:

Bist op fakânsje yn it bûtenlân. Hast in wurdboek en in taalgidske mei en learst de lokale taal in bytsje. De bern om dy hinne prate nei in pear dagen hûndertút mei leeftydsgenoatsjes en do wrakselest mei dyn learboekjes. In jier letter is de bern alles fergetten wat se leard ha, mar do witst de sintsjes út dyn learboekje noch wol.

2. Kensto de folgjende situaasje:

Willem leart Frysk by de Afûk. Hy hellet goede sifers op de toetsen, makket amper flaters en kin skitterjende sinnen meitsje. As er yn 'e winkel yn it doarp lykwols in krantsje keapje wol, stiet er te stammerjen en krijt er hast gjin sin flaterfrij en floeiend ta de mûle út.

**Taalûntwikkeling by bern**

0-1 jier: foartalige faze

1-2,5 jier: iere taalfaze
2,5-5 jier: ferbreedzjende taalfaze

nei 5 jier: ôfslutende taalfaze

**Taalûntwikkeling by pubers en folwoeksenen**

- Untwikkeling stapke foar stapke
- Learstrategy

- Motivaasje
- Kombinaasje fan learen en dwaan